Kuldlaevastikus võistelnud Kruusmägile (Saaremaa Merispordi Selts) tõid 15. koha sõitudes kogutud 86 punkti, kogu võistluste vältel puhunud nõrga ning muutliku suunaga tuule tingimustes sai sportlane kirja kohad 12,9,6,9,15,24,17,10,8,18 (kaks madalamat tulemust kuulusid mahaarvamisele). Ilmar Rosme (Tallinna Jahtklubi) pääses kvalifikatsioonisõitude alusel hõbelaevastikku ning sai 61. koha 185 punktiga (kohad sõitudes  14,33,19,29,22,37/DNE,28,22,29,14). Euroopa meistriks krooniti kreeklane Aristeidis Michail 24 punktiga, teiseks jäi poolakas Wojciech Zemke 29 punktiga ning kolmas oli hollandlane Ben Koppelaar 33 punktiga. Mehi oli võistlemas 70.